
Projektas 


LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2004 M. SPALIO 21 D. NUTARIMO NR. 1318 „DĖL LIETUVOS RESPUBLIKOS JŪRŲ LAIVŲ REGISTRO REORGANIZAVIMO IR JO NUOSTATŲ PATVIRTINIMO“ PAKEITIMO

2018 m.                    Nr. 
Vilnius

Lietuvos Respublikos Vyriausybė n u t a r i a:
Pakeisti Lietuvos Respublikos jūrų laivų registro nuostatus, patvirtintus Lietuvos Respublikos Vyriausybės 2004 m. spalio 21 d. nutarimu Nr. 1318 „Dėl Lietuvos Respublikos jūrų laivų registro reorganizavimo ir jo nuostatų patvirtinimo“:
1.	Pakeisti 2 punktą ir jį išdėstyti taip:
„2. Nuostatuose vartojamos sąvokos apibrėžtos 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas (ES) 2016/679), Lietuvos Respublikos prekybinės laivybos įstatyme, Lietuvos Respublikos saugios laivybos įstatyme ir Lietuvos Respublikos valstybės informacinių išteklių valdymo įstatyme.“
2.	Pakeisti 6 punktą ir jį išdėstyti taip:
„6. Registras tvarkomas vadovaujantis Reglamentu (ES) 2016/679, Lietuvos Respublikos prekybinės laivybos įstatymu, Lietuvos Respublikos saugios laivybos įstatymu, Lietuvos Respublikos valstybės informacinių išteklių valdymo įstatymu, Lietuvos Respublikos asmens duomenų teisinės apsaugos įstatymu, Lietuvos Respublikos kibernetinio saugumo įstatymu, Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu, Nuostatais, registro valdytojo patvirtintomis Lietuvos Respublikos jūrų laivų registravimo taisyklėmis (toliau – Registravimo taisyklės), kitais teisės aktais, reglamentuojančiais valstybės registrų veiklą.“
3.	Pakeisti 8 punktą ir jį išdėstyti taip:
„8.	 Registro valdytojas atlieka Reglamento (ES) 2016/679 ir Lietuvos Respublikos valstybės informacinių išteklių valdymo įstatymo nustatytas funkcijas, turi teises ir vykdo pareigas, nustatytas šiame įstatyme ir Reglamente (ES) 2016/679.“ 
4.	Pakeisti 10 punktą ir jį išdėstyti taip:
„10. Registro tvarkytojas atlieka Lietuvos Respublikos valstybės informacinių išteklių valdymo įstatymo nustatytas funkcijas, turi šiame įstatyme nustatytas teises ir pareigas, taip pat:
10.1. teikia registro duomenis registro duomenų gavėjams ir sudaro registro duomenų teikimo sutartis;
10.2. vykdo Reglamente (ES) 2016/679 nustatytas prievoles; 
10.3. asmens duomenų valdytojo įgaliotas jo vardu įgyvendina duomenų subjektų teises, numatytas Reglamento (ES) 2016/679 III skyriuje;
10.4. analizuoja teisines, technines, technologines, metodologines ir organizacines registro tvarkymo problemas, teikia registro valdytojui pasiūlymus dėl registro funkcionavimo tobulinimo; 
10.5. suderinęs su registro valdytoju, sprendžia organizacinius ir techninius registro funkcionavimo klausimus; 
10.6. užtikrina registro techninės ir programinės įrangos, registro duomenų bazės techninę priežiūrą; 
10.7. užtikrina sąveiką su susijusiais registrais ir valstybės informacinėmis sistemomis; 
10.8. administruoja prieigą prie registro duomenų, turinčių asmens duomenis, suteikia asmenims prieigos prie šių duomenų teises, naudotojų vardus ir slaptažodžius; 
10.9. atlieka asmenų, turinčių teisę naudotis registro duomenimis, atliktų registro duomenų peržiūrų kontrolę; 
10.10. teikia registro valdytojui registro metinio biudžeto projektus, registro valdytojo tvirtinamų registro duomenų saugos nuostatų nustatyta tvarka įgyvendina reikiamas administracines, technines ir organizacines registro duomenų ir informacijos saugumo priemones; 
10.11. turi teisę pagal kompetenciją rengti ir teikti registro valdytojui teisės aktų, susijusių su registro tvarkymu ir registro duomenų sauga, projektus ir pasiūlymus dėl registro veiklos tobulinimo, registro modernizavimo ir plėtros.“
5. Pakeisti 18.7 papunktį ir jį išdėstyti taip:
[bookmark: _Hlk521048817]„18.7. turi teisę reikalauti, kad būtų ištaisyti, ištrinti neteisingi ir netikslūs arba papildyti neišsamūs ir atnaujinti neaktualūs duomenys (toliau – netikslūs duomenys);“.
6.	Pakeisti 18.8 papunktį ir jį išdėstyti taip:
„18.8. turi teisę susipažinti su registre tvarkomais savo duomenimis, reikalauti registro tvarkytojo apriboti asmens duomenų tvarkymą ir (ar) ištrinti neteisėtai surinktus duomenis;“. 
7.	Pakeisti 26 punktą ir jį išdėstyti taip:
„26. Registro duomenys keičiami, jeigu:
26.1. pasikeičia registro objekto savininkas ar valdytojas;
26.2. pasikeičia registro objekto, registro objekto savininko ar valdytojo registravimo duomenys;
26.3. pasikeičia registro objekto bendrieji duomenys;
26.4. pasibaigia dokumentų galiojimo terminas;
26.5. pasibaigia registro objekto valdytojo naudojimasis registro objektu arba pasikeičia registro objekto valdytojas;
26.6. keičiami registravimo dokumentai;
26.7. registro objekto savininkui ar valdytojui taikomas daiktinių teisių į registro objektą apribojimas;
26.8. registro objekto savininkas ar valdytojas pateikia neteisingus duomenis apie registro objektą.“
8. Pakeisti 33 punktą ir jį išdėstyti taip:
[bookmark: _Hlk521048955][bookmark: _Hlk521048974]„33. Išregistruojant registro objektą, registro tvarkytojas per 10 kalendorinių dienų nuo visų registro objektui išregistruoti reikalingų dokumentų pateikimo įrašo Nuostatų 12.5 ir 12.6 papunkčiuose nurodytus duomenis apie registro objekto išregistravimą ir išregistravimo priežastį. Informacija apie registro objekto išregistravimą viešai neskelbiama. Išregistruotų registro objektų duomenys saugomi registro duomenų bazėje 5 metus po registro objekto išregistravimo. Po to registro tvarkytojas išregistruoto registro objekto duomenis iš registro duomenų bazės perkelia į registro duomenų bazės archyvą, kuriame jie saugomi 10 metų. Suėjus išregistruoto registro objekto duomenų saugojimo terminui, išregistruoto registro objekto duomenys sunaikinami vadovaujantis Lietuvos Respublikos dokumentų ir archyvų įstatymo ir Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, nustatyta tvarka.“
9. Pakeisti 34 punktą ir jį išdėstyti taip:
„34. Dokumentai, kurių pagrindu tvarkomi registro duomenys, saugomi Lietuvos transporto saugos administracijoje, vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“.“
10. Pakeisti 35 punktą ir jį išdėstyti taip:
„35. Netikslūs duomenys taisomi registro tvarkytojo iniciatyva arba gavus suinteresuoto asmens (duomenų gavėjo, susijusio registro arba valstybės informacinės sistemos) prašymą ir jį pagrindžiančius dokumentus. Apie pastebėtų netikslumų ištaisymą registro tvarkytojas privalo nedelsdamas, ne vėliau kaip per 24 valandas, elektroninių ryšių priemonėmis pranešti visiems registro duomenų gavėjams, susijusiems registrams ir (ar) valstybės informacinių sistemų tvarkytojams, kuriems perduoti netikslūs duomenys.“
11. Pakeisti 36 punktą ir jį išdėstyti taip:
„36. Registro duomenų gavėjas, susijusio registro ar valstybės informacinės sistemos tvarkytojas, nustatę, kad jiems pateikti ar perduoti registro duomenys yra netikslūs, privalo per 5 darbo dienas apie tai raštu arba elektroninių  ryšių priemonėmis pranešti registro tvarkytojui. Registro tvarkytojas, gavęs informaciją, kad registro duomenys yra netikslūs, privalo per 5 darbo dienas įvertinti gautą informaciją ir, jeigu ši informacija pagrįsta, ištaisyti netikslius registro duomenis, o jeigu gauta informacija nepagrįsta, – raštu ar elektroninių ryšių priemonėmis pranešti informaciją pateikusiam subjektui apie atsisakymą ištaisyti registro duomenis.“
12. Pakeisti 37 punktą ir jį išdėstyti taip:
„37. Jeigu registre dėl registro tvarkytojo kaltės įrašyti netikslūs duomenys, registro tvarkytojas privalo nedelsdamas, bet ne vėliau kaip per 24 valandas nuo netikslumų nustatymo, juos ištaisyti, papildyti arba ištrinti ir apie tai neatlygintinai elektroninių ryšių priemonėmis pranešti visiems registro duomenų gavėjams, susijusiems registrams ir (ar) valstybės informacinių sistemų tvarkytojams, kuriems perduoti netikslūs duomenys.“
13.  Pakeisti 38 punktą ir jį išdėstyti taip:
„38. Nustatęs, kad registro duomenų teikėjo pateiktame prašyme ir dokumentuose nurodyti netikslūs duomenys arba yra susijusio registro arba valstybės informacinės sistemos tvarkytojo sąveikos būdu perduotų duomenų netikslumų, registro tvarkytojas ne vėliau kaip per 5 darbo dienas informuoja apie tai registro duomenų teikėją arba susijusio registro ar valstybės informacinės sistemos tvarkytoją, pareikalauja ištaisyti arba ištrinti netikslumus ir pateikti patikslintus duomenis. Registro duomenų teikėjas arba susijusio registro ar valstybės informacinės sistemos tvarkytojas, gavęs tokį pranešimą, privalo pateikti patikslintus duomenis arba motyvuotą atsisakymą juos tikslinti ne vėliau kaip per 5 darbo dienas.“ 
14. Pakeisti 40 punktą ir jį išdėstyti taip:
„40. Kiekvienas duomenų subjektas, kurio duomenys įrašyti registre, pateikęs prašymą ir asmens tapatybę patvirtinantį dokumentą arba elektroninių ryšių priemonėmis, kurios leidžia tinkamai atpažinti asmenį, patvirtinęs savo asmens tapatybę, turi teisę susipažinti su registre tvarkomais jo duomenimis. Duomenų subjektas, kurio duomenys tvarkomi registre, susipažinęs su registre tvarkomais jo duomenimis, turi teisę reikalauti registro tvarkytojo ištaisyti arba ištrinti netikslius duomenis arba apriboti asmens duomenų tvarkymą.“
15. Pakeisti 41 punktą ir jį išdėstyti taip:
„41. Detali duomenų subjekto teisių įgyvendinimo tvarka nustatyta Duomenų subjekto teisių įgyvendinimo tvarkant asmens duomenis Lietuvos Respublikos susisiekimo ministerijos valdomuose registruose ir valstybės informacinėse sistemose tvarkos apraše, patvirtintame Lietuvos Respublikos susisiekimo ministro 2018 m. liepos 26 d. įsakymu Nr. 3-384 „Dėl Duomenų subjekto teisių įgyvendinimo tvarkant asmens duomenis Lietuvos Respublikos susisiekimo ministerijos valdomuose registruose ir valstybės informacinėse sistemose tvarkos aprašo patvirtinimo“.“
16. Pakeisti 47 punktą ir jį išdėstyti taip:
„47. Registro duomenys yra vieši, išskyrus registre tvarkomus asmens duomenis, ir Lietuvos Respublikos valstybės informacinių išteklių valdymo įstatymo ir Nuostatų nustatyta tvarka perduodami susijusiems registrams ir valstybės informacinėms sistemoms, teikiami registro   duomenų gavėjams, jeigu Lietuvos Respublikos įstatymai nenustato kitaip. Fizinių asmenų asmens duomenys teikiami vadovaujantis Reglamentu (ES) 2016/679 ir Lietuvos Respublikos asmens duomenų teisinės apsaugos įstatymu.“
17. Pakeisti 50 punktą ir jį išdėstyti taip:
„50. Asmens duomenys teikiami vadovaujantis Reglamentu (ES) 2016/679 ir Lietuvos Respublikos asmens duomenų teisinės apsaugos įstatymu.“
18. Pakeisti 53 punktą ir jį išdėstyti taip:
„53. Registro duomenys Nuostatų 48.1, 48.2 ir 48.3 papunkčiuose nurodytiems registro duomenų gavėjams teikiami jų funkcijoms atlikti. Registro duomenys Nuostatų 48.5 papunktyje nurodytiems registro duomenų gavėjams teikiami, kai registre patvirtinama jų tapatybė per VIISP arba pagal jų rašytinius prašymus. Registro duomenys Nuostatų 48.1 ir 48.2 papunkčiuose nurodytiems registro duomenų gavėjams teikiami pagal registro duomenų teikimo sutartis, sudarytas vadovaujantis Lietuvos Respublikos valstybės informacinių išteklių valdymo įstatymu, kitais teisės aktais ir Nuostatais. Registro duomenys Nuostatų 48.2 ir 48.3 papunkčiuose nurodytiems registro duomenų gavėjams gali būti teikiami pagal jų rašytinius prašymus, kuriuose nurodomas asmens duomenų naudojimo tikslas, teikimo ir gavimo teisinis pagrindas ir prašomų pateikti asmens duomenų apimtis.“
19. Pakeisti 56 punktą ir jį išdėstyti taip:
„56. Registro duomenys registro duomenų gavėjams teikiami Nuostatuose nurodytais būdais pagal standartines užklausas ir parametrus, nurodytus registro duomenų gavėjų prašymuose ir registro duomenų teikimo sutartyse. Registro duomenų gavėjai, susiję registrai ir valstybės informacinės sistemos gautus registro duomenis privalo naudoti (taip pat ir pakartotinai) tik tokiam tikslui, tokios apimties ir tokiu būdu, kaip nurodyta Nuostatų 52 punkte nurodytoje sutartyje ar prašyme. Registro informacijos ir duomenų pakartotinio naudojimo sąlygos ir tvarka nustatomi Nuostatų 52 punkte nurodytoje sutartyje ar prašyme. Ši nuostata netaikoma, kai fiziniai ir juridiniai asmenys naudoja iš registro gautus duomenis apie save.“
20. Pakeisti 57 punktą ir jį išdėstyti taip:
„57. Registro tvarkytojas turi teisę teikti neatlygintinai registro išrašus, pažymas ir kitus dokumentus apie registro objektus.“
21.  Pakeisti 58 punktą ir jį išdėstyti taip:
„58. Registro duomenys teikiami neatlygintinai:
58.1. registro duomenų teikėjams – registre tvarkomi duomenys apie juos ir jų vardu įregistruotus registro objektus;
58.2. susijusiems registrams ir valstybės informacinėms sistemoms – registro duomenys pagal registro duomenų teikimo sutartis, išskyrus tuos atvejus, kai registro tvarkytojai arba registro tvarkytojas ir valstybinės informacinės sistemos valdytojas yra tas pats juridinis asmuo;
58.3. mokesčių administravimo, teisėtvarkos institucijoms, valstybinėms įstaigoms ir teismams – teisės aktuose nustatytoms funkcijoms atlikti pagal prašymą ir (arba) sutartis;
58.4. tarptautinėms organizacijoms ir Europos Sąjungos institucijoms registro objekto tapatumui patikrinti pagal prašymą arba sutartį; 
58.5. kitiems duomenų gavėjams.“
22. Pakeisti 60 punktą ir jį išdėstyti taip:
„60. Registro duomenys trečiųjų šalių fiziniams, juridiniams asmenims, juridinio asmens statuso neturintiems subjektams, jų filialams ir atstovybėms teikiami Reglamento (ES) 2016/679 ir Lietuvos Respublikos valstybės informacinių išteklių valdymo įstatymo nustatyta tvarka.“
23. Pakeisti 62 punktą ir jį išdėstyti taip:
„62. Registro tvarkytojo interneto svetainėje pateikiama informacija apie registro objektus ir tikslus, registro valdytoją ir tvarkytoją, registro tvarkymą, asmenų, kurių duomenys tvarkomi registre, teises susipažinti su registre tvarkomais jų duomenimis, netikslių duomenų ištaisymo registre tvarką, registro duomenų teikėjus, registro duomenų gavėjus, duomenų kiekį, taip pat apie tai, kokiu būdu registrui pateikiami dokumentai.“
24. Pakeisti 65 punktą ir jį išdėstyti taip:
„65. Už registro duomenų ir elektroninės informacijos saugą pagal kompetenciją atsako registro valdytojas ir registro tvarkytojas.“
25. Pakeisti 66 punktą ir jį išdėstyti taip:
„66. Steigiant ir tvarkant registrą, turi būti įgyvendintos duomenų saugos programinės, techninės, patalpų apsaugos ir administracinės priemonės, skirtos registro duomenų tikslumui ir apsaugai nuo netyčinio ar neteisėto registro duomenų sunaikinimo, praradimo, pakeitimo, atskleidimo be leidimo ar neteisėtos prieigos prie jų. Minėtos priemonės turi užtikrinti tokio lygio saugumą, kuris atitiktų saugotinų registro duomenų pobūdį, aprėptį, kontekstą ir tikslus, taip pat registro duomenų tvarkymo keliamus įvairios tikimybės ir rimtumo pavojus asmenų teisėms ir laisvėms ir jų tvarkymo riziką. Šios priemonės, registro duomenų saugaus tvarkymo reikalavimai ir jų įgyvendinimas nustatyti registro valdytojo patvirtintuose registro duomenų saugos nuostatuose ir detalizuojami registro techniniame projekte (specifikacijoje).“
26. Pakeisti 68 punktą ir jį išdėstyti taip:
„68. Registro duomenų saugos nuostatai ir kiti saugos dokumentai rengiami, derinami ir tvirtinami vadovaujantis: 
68.1. Reglamentu (ES) 2016/679;
68.2. Lietuvos Respublikos valstybės informacinių išteklių valdymo įstatymu;
68.3. Lietuvos Respublikos kibernetinio saugumo įstatymu;
68.4. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
68.5. Organizacinių ir techninių kibernetinio saugumo reikalavimų, taikomų ypatingos svarbos informacinei infrastruktūrai ir valstybės informaciniams ištekliams, aprašu, patvirtintu Lietuvos Respublikos Vyriausybės 2016 m. balandžio 20 d. nutarimu Nr. 387 „Dėl Organizacinių ir techninių kibernetinio saugumo reikalavimų, taikomų ypatingos svarbos informacinei infrastruktūrai ir valstybės informaciniams ištekliams, aprašo patvirtinimo“;
68.6. Registrų ir valstybės informacinių sistemų registro duomenų saugos nuostatais, patvirtintais Lietuvos Respublikos susisiekimo ministro 2013 m. kovo 27 d. įsakymu Nr. 3-179 „Dėl Registrų ir valstybės informacinių sistemų registro duomenų saugos nuostatų patvirtinimo“;
68.7. Techniniais valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimais, patvirtintais Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;
68.8. Lietuvos standartais LST EN ISO/IEC 27001:2017, LST EN ISO/IEC 27002:2017 ir kitais Lietuvos ir tarptautiniais standartais, reglamentuojančiais informacijos saugumą.“
27. Pakeisti 73 punktą ir jį išdėstyti taip:
„73. Registras reorganizuojamas ir likviduojamas Lietuvos Respublikos valstybės informacinių išteklių valdymo įstatymo ir Registrų steigimo, kūrimo, reorganizavimo ir likvidavimo tvarkos aprašo, patvirtinto Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, nustatyta tvarka.“



Ministras Pirmininkas

